આદિવાસી સમાજમાં કન્યા શુલ્ક ચૂકવવાનો રિવાજ હોવાથી કન્યાશુલ્કની રકમ કુટુંબમાં કે નજીકના સંબંધીઓમાં રહે તેવી ઇચ્છા, વંશ પ્રત્યે ગર્વની લાગણી, વંશજુથની એકતા અને રક્તની શુધ્ધતા ટકાવી રાખવાનો ખ્યાલ, કુળો વચ્ચેની નિકટતાની માત્રા વિગેરે આર્થિક અને સામાજિક પરિબળો/પરિસ્થિતિઓને કારણે આદિવાસી સમાજમાં મામા-ફોઇના સંતાનો વચ્ચે લગ્નો કરવાની પ્રથા પ્રચલિત બની, સ્વીકારાઇ અને આ સ્વરુપના લગ્નો ફરજરુપ ગણાયા.